**AVEM PUTERE MARE !**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De nu s-ar înnopta din timpul zilei,

Am avea vreme să-ndreptăm greşeli,

Să ne privim călcâiul lui Ahile

Şi să gândim spre mâine,-uitând de ieri…

De-ar fi-ntre timpi, acolo, o secundă

De necesară-atemporalitate,

Am fi stăpâni pe-a vieţii scurtă undă,

Schimbând destine cu seninătate.

Dar noi avem putere chiar mai mare:

Ca orişice greşeală ne-a fost dată,

S-o copleşim cu milă şi iertare

Asupra noastră ori a lumii, toată!

De-am înţelege că nu ni se cere

Să clocotim frustraţi de neputinţă,

Că timpul ne e dat ca o avere

Doar pentru-a creşte vajnic în credinţă,

N-am mai goni să-mplinim idealuri

Ce ţin în loc a fiinţei evoluţie,

Ci am lăsa să treacă-a’ vieţii valuri,

Făcând în noi, doar, sfântă revoluţie.